CELEX: 32017R0120
Language: mt
Date: 2017-01-24 00:00:00
Title: Regolament ta' Implimentazzjoni tal-Kummissjoni (UE) 2017/120 tal-24 ta' Jannar 2017 dwar id-derogi mir-regoli tal-oriġini stabbiliti fl-Anness II tal-Ftehim Kummerċjali bejn l-Unjoni Ewropea u l-Istati Membri tagħha, fuq naħa, u l-Kolombja, il-Perù u l-Ekwador, fuq in-naħa l-oħra, li japplikaw għall-kwoti ta' ċerti prodotti mill-Ekwador

25.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 19/27
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/120
   tal-24 ta' Jannar 2017
   dwar id-derogi mir-regoli tal-oriġini stabbiliti fl-Anness II tal-Ftehim Kummerċjali bejn l-Unjoni Ewropea u l-Istati Membri tagħha, fuq naħa, u l-Kolombja, il-Perù u l-Ekwador, fuq in-naħa l-oħra, li japplikaw għall-kwoti ta' ċerti prodotti mill-Ekwador
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 58(1) tiegħu,
   Billi:
   
               (1)
            
            
               Bid-Deċiżjoni (UE) 2016/2369 (2), il-Kunsill awtorizza l-iffirmar, f'isem l-Unjoni, tal-Protokoll dwar l-Adeżjoni tal-Ftehim Kummerċjali bejn l-Unjoni Ewropea u l-Istati Membri tagħha, fuq naħa, u l-Kolombja u l-Perù, fuq in-naħa l-oħra, sabiex titqies l-adeżjoni tal-Ekwador (“il-Protokoll”). Skont id-Deċiżjoni (UE) 2016/2369, il-Protokoll irid jiġi applikat fuq bażi provviżorja, sakemm jitlestew il-proċeduri għall-konklużjoni tiegħu. Il-Protokoll japplika fuq bażi provviżorja mill-1 ta' Jannar 2017.
            
         
               (2)
            
            
               L-Anness II tal-Ftehim Kummerċjali bejn l-Unjoni Ewropea u l-Istati Membri tagħha, fuq naħa, u l-Kolombja, il-Perù u l-Ekwador, fuq in-naħa l-oħra (“il-Ftehim”), jikkonċerna d-definizzjoni tal-kunċett ta' “prodotti oriġinarji” u l-metodi ta' kooperazzjoni amministrattiva. Għal għadd ta' prodotti, l-Appendiċi 2 A ta' dak l-Anness jipprevedi derogi mir-regoli tal-oriġini stabbiliti f'dak l-Anness fil-qafas tal-kwoti annwali. Għaldaqstant jeħtieġ li jiġu stabbiliti l-kundizzjonijiet għall-applikazzjoni ta' dawk id-derogi għall-importazzjonijiet mill-Ekwador.
            
         
               (3)
            
            
               Il-kwoti stabbiliti fl-Appendiċi 2 A tal-Anness II tal-Ftehim jenħtieġ li jiġu ġestiti mill-Kummissjoni abbażi tal-ordni kronoloġika tad-dati ta' aċċettazzjoni tad-dikjarazzjonijiet doganali għar-rilaxx għal ċirkolazzjoni libera f'konformità mar-Regolament ta' Implimentazzjoni tal-Kummissjoni (UE) 2015/2447 (3).
            
         
               (4)
            
            
               L-intitolament li wieħed jibbenefika mill-konċessjonijiet tariffarji jenħtieġ li jkun soġġett għall-preżentazzjoni tal-prova tal-oriġini rilevanti lill-awtoritajiet doganali.
            
         
               (5)
            
            
               Sabiex tiġi żgurata l-applikazzjoni mingħajr intoppi tas-sistema tal-kwoti stabbilita bil-Protokoll, jenħtieġ li dan ir-Regolament japplika mill-istess data bħal dik tal-applikazzjoni provviżorja tal-Protokoll.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Id-derogi mir-regoli tal-oriġini stabbiliti fl-Appendiċi 2 A tal-Anness II tal-Ftehim Kummerċjali bejn l-Unjoni Ewropea u l-Istati Membri tagħha, fuq naħa, u l-Kolombja, il-Perù u l-Ekwador, fuq in-naħa l-oħra (“il-Ftehim”), għandhom japplikaw għall-kwoti stabbiliti fl-Anness ta' dan ir-Regolament.
   Artikolu 2
   Sabiex jibbenifikaw mid-derogi stabbiliti fl-Artikolu 1, il-prodotti elenkati fl-Anness għandu jkollhom magħhom prova tal-oriġini kif stabbilit fl-Anness II tal-Ftehim.
   Artikolu 3
   Il-kwoti stabbiliti fl-Anness għandhom jiġu ġestiti f'konformità mal-Artikoli 49 sa 54 tar-Regolament ta' Implimentazzjoni (UE) 2015/2447.
   Artikolu 4
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Dan għandu japplika mill-1 ta' Jannar 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta' Jannar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 269, 10.10.2013, p. 1.
   
      (2)  Id-Deċiżjoni tal-Kunsill (UE) 2016/2369 tal-11 ta' Novembru 2016 dwar l-iffirmar, f'isem l-Unjoni, u l-applikazzjoni proviżorja tal-Protokoll tal-Adeżjoni mal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, biex tittieħed inkonsiderazzjoni l-adeżjoni tal-Ekwador (ĠU L 356, 24.12.2016, p. 1).
   
      (3)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).
   
      ANNESS
      Minkejja r-regoli tal-interpretazzjoni tan-Nomenklatura Magħquda, il-kliem tad-deskrizzjoni tal-prodotti jrid jitqies li ma għandux iktar minn valur indikattiv. Fil-kuntest ta' dan l-Anness, l-iskema preferenzjali hija ddeterminata bil-kodiċijiet NM kif jeżistu fiż-żmien tal-adozzjoni ta' dan ir-Regolament.
      
                  Numru tal-Ordni
               
               
                  Kodiċi NM
               
               
                  Deskrizzjoni tal-prodotti
               
               
                  Perjodu tal-kwota
               
               
                  Volum tal-kwota (f'tunnellati ta' piż nett jekk mhux speċifikat mod ieħor)
               
            
                  09.7501
               
               
                  3920 
               
               
                  Pjanċi, folji, film, fojl u strixxi oħrajn, ta' plastiks, mhux ċellolari u mhux rinfurzati, laminati, mirfudin jew ikkombinati b'mod simili ma' materjali oħrajn
               
               
                  1.1.-31.12.
               
               
                  15 000 
               
            
                  09.7502
               
               
                  6108 22 00 
               
               
                  Qliezet ta' taħt tan-nisa jew il-bniet, maħdumin bil-labar jew bil-ganċ, b'fibri sintetiċi
               
               
                  1.1.-31.12.
               
               
                  200
               
            
                  09.7503
               
               
                  6112 31 
               
               
                  Malji tal-għawm tal-irġiel jew is-subien, maħdumin bil-labar jew bil-ganċ, b'fibri sintetiċi
               
               
                  1.1.-31.12.
               
               
                  25
               
            
                  09.7504
               
               
                  6112 41 
               
               
                  Malji tal-għawm tan-nisa jew il-bniet, maħdumin bil-labar jew bil-ganċ, b'fibri sintetiċi
               
               
                  1.1.-31.12.
               
               
                  100
               
            
                  09.7505
               
               
                  6115 10 
               
               
                  Maljerija b'kompressjoni gradwata (pereżempju, kalzetti għall-vini varikużi), maħdumin bil-labar jew bil-ganċ
               
               
                  1.1.-31.12.
               
               
                  25
               
            
                  09.7506
               
               
                  6115 21 00 
               
               
                  Pantyhose u tajts oħrajn, ta' fibri sintetiċi, b'qies ta' kull ħajta inqas minn 67 deċitexs, maħdumin bil-labar jew bil-ganċ
               
               
                  1.1.-31.12.
               
               
                  40
               
            
                  09.7507
               
               
                  6115 22 00 
               
               
                  Pantyhose u tajts oħrajn, ta' fibri sintetiċi, b'qies kull ħajta ta' 67 decitex jew iktar, maħdumin bil-labar jew bil-ganċ
               
               
                  1.1.-31.12.
               
               
                  15
               
            
                  09.7508
               
               
                  6115 30 
               
               
                  Maljerija oħra tan-nisa t-tul kollu jew li tasal sal-irkoppa, ta' qies kull ħajta anqas minn 67 deċiteks, maħdumin bil-labar jew bil-ganċ
               
               
                  1.1.-31.12.
               
               
                  25
               
            
                  09.7509
               
               
                  6115 96 
               
               
                  Maljerija oħra, ta' fibri sintetiċi, maħdumin bil-labar jew bil-ganċ
               
               
                  1.1.-31.12.
               
               
                  175
               
            
                  09.7510
               
               
                  7321 
               
               
                  Fuklari, stufi, gradilji, kukers (inklużi dawk b'kaldaruni sussidjarji għal tisħin ċentrali), barbikju, braċieri, ċrieki tal-gass, apparat għat-tisħin tal-platti u tagħmir simili tad-dar mhux tal-elettriku, u partijiet tagħhom, tal-ħadid jew tal-azzar
               
               
                  1.1.-31.12.
               
               
                  20 000  oġġett
               
            
                  09.7511
               
               
                  7323 
               
               
                  Oġġetti tal-mejda, tal-kċina jew oġġetti oħrajn tad-dar u partijiet tagħhom, tal-ħadid jew tal-azzar; fibri tal-ħadid jew tal-azzar; barraxa tal-borom u pads tal-brix jew l-illostrar, ingwanti u oġġetti simili, tal-ħadid jew tal-azzar
               
               
                  1.1.-31.12.
               
               
                  50 000 
               
            
                  09.7512
               
               
                  7325 
               
               
                  Oġġetti oħrajn ikkastjati tal-ħadid jew tal-azzar
               
               
                  1.1.-31.12.
               
               
                  50 000